Ο **Στίβεν Γκρέι** (*Steven Gray*) (Ουάσινγκτον, 8 Απριλίου 1989) είναι Αμερικανός επαγγελματίας καλαθοσφαιριστής. Με ύψος 1,96 μέτρα αγωνίζεται ως σούτινγκ γκαρντ για το Περιστέρι.

Κολεγιακή σταδιοδρομία
----------------------

Σε 125 αγώνες με τους Γκονζάγκα Μπούλντογκς, ο Γκρέι είχε μέσο όρο σταδιοδρομίας 11,5 πόντους, 3,5 ριμπάουντ, 2,7 ασίστ και 1,2 κλεψίματα ανά αγώνα. Ως τελειόφοιτος, ψηφίστηκε στην NABC Πρώτη Ομάδα της Περιοχής 9 και ονομάστηκε στην Πρώτη Ομάδα της West Coast Conference τις σεζόν 2009-10 και 2010-11. Κέρδισε το τουρνουά WCC με τους Μπούλντογκς το 2009 και το 2011.

Επαγγελματική σταδιοδρομία
--------------------------

Στις 12 Ιουλίου 2011, ο Γκρέι υπέγραψε το πρώτο επαγγελματική συμβόλαιο του με τη λετονική ΜΚ Βέντσπιλς, για τη σεζόν 2011-12.

Αφού πέρασε το Σάμερ Λιγκ 2012 και την περίοδο προετοιμασίας με τους Ουάσινγκτον Ουίζαρντς, Γκρέι υπέγραψε με τη γαλλική Ροάν για το υπόλοιπο της σεζόν 2012-13, στις 16 Δεκεμβρίου 2012.

Τον Ιούλιο του 2013, ο Γκρέι εντάχθηκε στους Ιντιάνα Πέισερς για το Σάμερ Λιγκ 2013. Στις 7 Αυγούστου 2013, υπέγραψε με την Τανταμόν Ζουκ από τον Λίβανο για τη σεζόν 2013-14. Το πέρασμα του από την Τανταμόν δεν διήρκησε πολύ και αργότερα υπέγραψε με τη γαλλική Γκραβελίν-Ντανκέρκ για την υπόλοιπη σεζόν, στις 7 Δεκεμβρίου 2013.

Τον Ιούλιο του 2014, ο Γκρέι εντάχθηκε στους Κλίβελαντ Καβαλίερς για το Σάμερ Λιγκ 2014. Αργότερα τον ίδιο μήνα, υπέγραψε με την ΖΝΑ Ντιζόν για τη σεζόν 2014-15. Με την Ντιζόν, που αποτέλεσε τον τρίτο του σταθμό στο γαλλικό πρωτάθλημα, αναδείχθηκε πρώτος σκόρερ στη γαλλική λίγκα έχοντας κατά μέσο όρο, 16,8 πόντους (42% στα τρίποντα, 49,5% στα δίποντα και 94,8 στις βολές), 3,1 ριμπάουντ, 1,7 ασίστ και 1,3 κλεψίματα σε 34 αγώνες, ενώ έπαιξε και στο EuroCup (11,2 πόντοι και 2,1 ριμπάουντ).

Στις 21 Μαΐου 2015, υπέγραψε διετές συμβόλαιο με την Γκραβελίν-Ντανκέρκ, επιστρέφοντας στον σύλλογο για δεύτερη φορά. Τον Ιούλιο του 2015, εντάχθηκε στους Μπρούκλιν Νετς για το Σάμερ Λιγκ 2015.

Στις 5 Δεκεμβρίου 2016, ο Γκρέι αποχώρησε από την Γκραβελίν-Ντανκέρκ και εντάχθηκε στο Λαύριο της Α1 Εθνικής, αντικαθιστώντας τον Μπράντον Γιάνγκ στην ομάδα. Την πρώτη του χρονιά στο Ελληνικό Πρωτάθλημα αγωνίστηκε σε 19 παιχνίδια και μέτρησε 10,6 πόντους (37,1% στα τρίποντα, 45,6% στα δίποντα και 82,1% στις βολές), 2,5 ριμπάουντ και 1,6 ασίστ κατά μέσο όρο. 

Υπέγραψε ξανά με το Λαύριο στις 5 Οκτωβρίου 2017, προκειμένου να αντικαταστήσει τον τραυματία Ντόρον Λαμπ. Με το Λαύριο είχε 10, 3 πόντους (41% στα τρίποντα, 36,2% στα δίποντα και 82,4% στις βολές), 2,6 ριμπάουντ και 2,4 ασίστ σε 14 αγώνες. Στις 28 Ιανουαρίου 2018, αποχώρησε από το Λαύριο και υπέγραψε με την κροατική Ζάνταρ για την υπόλοιπη σεζόν 2017-18, με την οποία είχε κατά μέσο όρο, 19,8 πόντους (48,4% στα τρίποντα, 47,6% στα δίποντα, 91% στις βολές), 3,1 ριμπάουντ και 2,1 ασίστ σε 16 αγώνες του Κροατικού πρωταθλήματος. 

Στις 31 Ιουλίου 2018, ο Γκρέι υπέγραψε με το Περιστέρι. Στις 27 Ιανουαρίου 2019, στον αγώνα κόντρα στον Προμηθέα με τα 8/12 τρίποντα που είχε έσπασε το ρεκόρ με τα περισσότερα τρίποντα σε ένα αγώνα που είχε ο αείμνηστος Αλφόνσο Φορντ με τους "κυανοκίτρινους". Στις 17 Ιουνίου 2019, ανανέωσε το συμβόλαιο του με την ομάδα για άλλη μία σεζόν. Τη σεζόν 2019-20, που ολοκληρώθηκε αιφνιδιαστικά λόγω της πανδημίας του κορωνοϊού, ο Γκρέι, σε 20 αγώνες του ελληνικού πρωταθλήματος, είχε 256 πόντους συνολικά (12,8 μέσο όρο), 2,9 ριμπάουντ, με 53.8% στα δίποντα, 43.2% στα τρίποντα σε 26’45" ανά αγώνα. Ενώ στο Μπάσκετμπολ Τσάμπιονς Λιγκ με τους «κυανοκίτρινους» είχε 11,9 πόντους, 2,4 ριμπάουντ και 2,4 ασίστ σε 16 παιχνίδια. Στις 17 Ιουνίου 2020, ανανέωσε για ακόμα μια χρονιά με το Περιστέρι. Στις 27 Οκτωβρίου 2020, πραγματοποίησε εμφάνιση ρεκόρ στο Μπάσκετμπολ Τσάμπιονς Λιγκ, στη νίκη του Περιστερίου κόντρα στη Ρίτας (106-88). Σε 29:42’’ ο 31χρονος Αμερικανός γκαρντ είχε 39 πόντους (3/5 δίποντα, 10/13 τρίποντα, 3/4 βολές), 3 ριμπάουντ, 7 ασίστ, 5 κλεψίματα, 1 λάθος και 47 στην αξιολόγηση. Μάλιστα έσπασε κάποια αγωνιστικά ρεκόρ για τη διοργάνωση. Οι 39 πόντοι αποτελούν και career high για τον Γκρέι σε όλες τις διοργανώσεις, ενώ ο ίδιος δήλωσε ότι ήταν ο καλύτερος αγώνας της καριέρας του. Μάλιστα η συγκεκριμένη εμφάνιση, ήταν η κορυφαία στο BCL για ολόκληρο το 2020. Αναδείχτηκε MVP του μήνα Οκτωβρίου στη διοργάνωση. Στις 10 Ιανουαρίου 2021, έφτασε τις 100 εμφανίσεις στο Ελληνικό Πρωτάθλημα και έγινε ο 76ος ξένος παίκτης στην ιστορία του επαγγελματικού Πρωταθλήματος (από το 1992-93) που έφτασε σε τριψήφιο αριθμό αγώνων. Τον Ιανουάριο του 2021, ζήτησε να αποχωρήσει από την ελληνική ομάδα μετά από τρία χρόνια παρουσίας. Ο Γκρέι αποχώρησε έχοντας την τελευταία του σεζόν 12.9 πόντους (με 36.5% στα τρίποντα), 2.5 ριμπάουντ και 1.9 ασίστ στο Ελληνικό Πρωτάθλημα.

Στις 15 Ιανουαρίου 25021, ανακοινώθηκε από τη βοσνιακή Ιγκοκέα.

Στις 19 Ιουλίου 2021, ανακοινώθηκε από τη Χάποελ Χολόν. Στο Ισραήλ είχε 12,3 πόντους μέσο όρο, 2,5 ασίστ και 2,2 ριμπάουντ σε 28,8 λεπτά συμμετοχής.

Στις 16 Δεκεμβρίου 2021, επέστρεψε στο Περιστέρι.

### The Basketball Tournament (TBT) (2017-σήμερα)

Το καλοκαίρι του 2017, ο Γκρέι έπαιξε στο The Basketball Tournament του ESPN για την ομάδα A Few Good Men (αποφοίτων του Γκονζάγκα). Αγωνίστηκε για το βραβείο των 2 εκατομμυρίων δολαρίων και για την ομάδα A Few Good Men, είχε κατά μέσο όρο 24,7 πόντους ανά αγώνα. Ο Γκρέι βοήθησε την ομάδα A Few Good Men να προκριθεί στον γύρο Super 16, όπου έχασε στη συνέχεια από την Team Challenge ALS με 77-60.

Διακρίσεις
----------

### Ατομικές

* Λετονικό All Star Game: (2012)
* Γαλλικό All Star Game: (2012)
* Πρώτος σκόρερ στο Πρωτάθλημα Γαλλίας: (2015)
* Ελληνικό All-Star Game: (2020)
* MVP της αγωνιστικής στο Μπάσκετμπολ Τσάμπιονς Λιγκ: (1η αγωνιστική, 2020/21)
* MVP του μήνα στο Μπάσκετμπολ Τσάμπιονς Λιγκ: (Οκτώβριος 2020)

Παραπομπές
----------

1. ↑  «2016-17 GONZAGA MEN'S BASKETBALL RECORD BOOK» (PDF). Αρχειοθετήθηκε από το πρωτότυπο (PDF) στις 15 Φεβρουαρίου 2017. Ανακτήθηκε στις 24 Μαΐου 2017.
2. ↑  Carchia, E. (12 Ιουλίου 2011). «BK Ventspils adds rookie from Gonzaga Steven Gray». *Sportando*. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 19 Ιουνίου 2016.
3. ↑  «Wizards waive Shavlik Randolph and Steven Gray». *InsideHoops*. 27 Οκτωβρίου 2012. Αρχειοθετήθηκε από το πρωτότυπο στις 11 Δεκεμβρίου 2013. Ανακτήθηκε στις 19 Ιουνίου 2016.
4. ↑  Carchia, E. (16 Δεκεμβρίου 2012). «Roanne officially signs Steven Gray». *Sportando*. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 19 Ιουνίου 2016.
5. ↑  Carchia, E. (7 Αυγούστου 2013). «Tadamon Zouk signs Steven Gray, Jarrid Famous». *Sportando*. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 19 Ιουνίου 2016.
6. ↑  Carchia, E. (7 Δεκεμβρίου 2013). «Gravelines-Dunkerque signs Steven Gray». *Sportando*. Αρχειοθετήθηκε από το πρωτότυπο στις 24 Σεπτεμβρίου 2015. Ανακτήθηκε στις 19 Ιουνίου 2016.
7. ↑  Cauchi, O. (28 Ιουλίου 2014). «JDA Dijon signs Steven Gray». *Sportando*. Αρχειοθετήθηκε από το πρωτότυπο στις 24 Σεπτεμβρίου 2015. Ανακτήθηκε στις 19 Ιουνίου 2016.
8. ↑  «Tops - Pro A – LNB.fr». *www.lnb.fr* (στα Γαλλικά). Ανακτήθηκε στις 24 Μαΐου 2017.
9. ↑  Carchia, E. (21 Μαΐου 2015). «Steven Gray signs a two-year deal with Gravelines-Dunkerque». *Sportando*. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 19 Ιουνίου 2016.
10. ↑  «Brooklyn Nets Announce Summer League Roster And Schedule». *Brooklyn Nets*. 29 Ιουνίου 2015. Ανακτήθηκε στις 19 Ιουνίου 2016.
11. ↑  «Lavrio tabs Steven Gray». *Sportando.com*. 12 Δεκεμβρίου 2016. Αρχειοθετήθηκε από το πρωτότυπο στις 14 Οκτωβρίου 2017. Ανακτήθηκε στις 20 Ιανουαρίου 2017.
12. ↑  «Steven Gray u Zadru» (στα Croatian). *kkzadar.net*. January 28, 2018.. Ανακτήθηκε στις January 29, 2018.
13. ↑  «Περιστέρι: Δικός του και επίσημα ο Στίβεν Γκρέι». *Eurohoops*. 31 Ιουλίου 2018. Ανακτήθηκε στις 7 Νοεμβρίου 2020.
14. ↑  «Περιστέρι: Η επική εμφάνιση-ρεκόρ του Γκρέι! (video)». *Eurohoops*. 28 Ιανουαρίου 2019. Ανακτήθηκε στις 7 Νοεμβρίου 2020.
15. ↑  «Περιστέρι: Με Στίβεν Γκρέι και τη νέα σεζόν!». *Eurohoops*. 17 Ιουνίου 2019. Ανακτήθηκε στις 7 Νοεμβρίου 2020.
16. ↑  «Περιστέρι: Ανανέωσε ο Στίβεν Γκρέι». *Eurohoops*. 17 Ιουνίου 2020. Ανακτήθηκε στις 7 Νοεμβρίου 2020.
17. ↑  «Γκρέι: Τα 5 ρεκόρ του BCL που έσπασε ο "killer" του Περιστερίου! (infographic - video)». *Eurohoops*. 30 Οκτωβρίου 2020. Ανακτήθηκε στις 7 Νοεμβρίου 2020.
18. ↑  «Στίβεν Γκρέι: Ρεκόρ αξιολόγησης στο BCL, ΣΥΝΕΤΡΙΨΕ το career high του! (videos)». *Eurohoops*. 27 Οκτωβρίου 2020. Ανακτήθηκε στις 7 Νοεμβρίου 2020.
19. ↑  «Γκρέι στο SDNA: «100% ήταν η βραδιά της καριέρας μου!»». *SDNA*. 28 Οκτωβρίου 2020. Ανακτήθηκε στις 7 Νοεμβρίου 2020.
20. ↑  «BCL: Ο Στίβεν Γκρέι έκανε την κορυφαία εμφάνιση του 2020 (pic & vid)». *www.gazzetta.gr*. Ανακτήθηκε στις 13 Ιανουαρίου 2021.
21. ↑  «Στίβεν Γκρέι: Αναδείχθηκε MVP Οκτωβρίου στο BCL! (photos & videos)». *Eurohoops*. 30 Οκτωβρίου 2020. Ανακτήθηκε στις 7 Νοεμβρίου 2020.
22. ↑  «Περιστέρι: Στη λίστα των 100άρηδων ξένων ο Γκρέι (vids)». *www.gazzetta.gr*. Ανακτήθηκε στις 13 Ιανουαρίου 2021.
23. ↑  Ιαν 2021 23:05, Επιμέλεια: Αλέξανδρος Τρίγκας Δημοσίευση: 05. «Περιστέρι: Τα τυπικά για το διαζύγιο με τον Στίβεν Γκρέι». *www.sport24.gr*. Ανακτήθηκε στις 16 Ιανουαρίου 2021.
24. ↑  Team, Onsports (15 Ιανουαρίου 2021). «Στην Ιγκοκέα ο Στίβεν Γκρέι». *Onsports.gr*. Ανακτήθηκε στις 16 Ιανουαρίου 2021.
25. ↑  «Πήγε στο Ισραήλ ο Γκρέι (pic)». *SDNA*. 19 Ιουλίου 2021. Ανακτήθηκε στις 19 Ιουλίου 2021.
26. ↑  «Επίσημη η επιστροφή του Στίβεν Γκρέι στο Περιστέρι». *www.sport24.gr*. Ανακτήθηκε στις 19 Δεκεμβρίου 2021.
27. ↑  «Bracket | The Basketball Tournament». *www.thetournament.com* (στα Αγγλικά). Αρχειοθετήθηκε από το πρωτότυπο στις 14 Μαΐου 2019. Ανακτήθηκε στις 27 Φεβρουαρίου 2018.

Εξωτερικοί σύνδεσμοι
--------------------

* Προφίλ στο Eurobasket.com
* Προφίλ στο NBA Summer League 2012
* Προφίλ στο LNB.fr
* Προφίλ στο esake.gr